INFORMÁCIE O EMITENTOVI AKCIÍ

1. ZODPOVEDNÉ OSOBY

1.1. Všetky osoby, ktoré sú zodpovedné za informácie, uvedené v prospekte, a podľa možností za určité jeho časti, pričom v druhom prípade musia byť takéto časti označené. V prípade fyzických osôb, vrátane členov správnych, riadiacich a dozorných orgánov emitenta, sa uvedie meno a funkcia osoby; v prípade právnických osôb sa uvedie názov a sídlo.

1.2. Vyhlásenie osôb, ktoré sú zodpovedné za prospekt v tom zmysle, že, venujúc náležitú starostlivosť s cieľom zabezpečiť, že to tak bude, informácie, obsiahnuté v prospekte sú podľa ich najlepších vedomostí a znalostí v súlade so skutočnosťou a neobsahujú opomenutia, ktoré by mohli nepriaznivo ovplyvniť jeho význam. Podľa okolností, vyhlásenie osôb, ktoré sú zodpovedné za určité časti prospektu v tom zmysle, že, venujúc náležitú starostlivosť s cieľom zabezpečiť, že to tak bude, informácie, obsiahnuté v danej časti prospektu, za ktorú sú zodpovedné, sú podľa ich najlepších vedomostí a znalostí v súlade so skutočnosťou a neobsahujú opomenutia, ktoré by mohli nepriaznivo ovplyvniť jeho význam.

2. ZÁKONNÍ AUDÍTORI

2.1. Mená a adresy audítorov emitenta za obdobie, na ktoré sa vzťahujú historické finančné informácie (spolu s ich členstvom v profesijnom orgáne).

2.2. Ak audítori odstúpili, boli odvolaní alebo neboli znovu vymenovaní počas obdobia, na ktoré sa vzťahujú historické finančné informácie, uvedú sa podrobnosti, ak sú podstatné.

3. VYBRANÉ FINANCNE INFORMACIE

3.1. Vybrané historické finančné informácie týkajúce sa emitenta, predkladané za každý finančný rok za obdobie, na ktoré sa vzťahujú historické finančné informácie a za každé následné prechodné finančné obdobie v rovnakej mene ako finančné informácie. Vybrané historické finančné informácie musia poskytovať kľúčové číselné údaje, ktoré sumarizujú finančný stav emitenta.

3.2. Ak sa poskytujú vybrané finančné informácie za prechodné obdobia, potom sa musia poskytnúť taktiež komparatívne údaje za rovnaké obdobie predchádzajúceho finančného roka, okrem prípadov, keď je požiadavka na komparatívne informácie zo súvahy uspokojená uvedením koncoročných informácií zo súvahy.

4. RIZIKOVE FAKTORY Zreteľné informácie o rizikových faktoroch, ktoré sú špecifické pre emitenta alebo jeho odvetvie v oddieli s nadpisom „Rizikové faktory“.

5. INFORMÁCIE O EMITENTOVI

5.1. História a vývoj emitenta

5.1.1. názov a obchodné meno emitenta;

5.1.2. miesto registrácie emitenta a jeho registračné číslo;

5.1.3. dátum registrácie a životnosť emitenta, s výnimkou prípadov, keď je neurčitá;

5.1.4. sídlo a právna forma emitenta, legislatíva na základe ktorej emitent vykonáva činnosť, jeho krajina registrácie, a adresa a telefónne číslo jeho sídla (alebo hlavné miesto podnikania, ak je iné ako sídlo);

5.1.5. dôležité udalosti v priebehu obchodnej činnosti emitenta.

5.2. Investície

5.2.1. Opis (vrátane objemu) hlavných investícií emitenta pre každý finančný rok za obdobie, na ktoré sa vzťahujú historické finančné informácie až do dátumu prospektu;

5.2.2. opis hlavných investícií emitenta, ktoré sú rozpracované, vrátane zemepisného rozloženia týchto investícií (doma a v zahraničí) a spôsobu financovania (interné alebo externé);

5.2.3. informácie týkajúce sa budúcich hlavných investícií emitenta, ku ktorým sa už jeho riadiace orgány pevne zaviazali.

6. PREHĽAD PODNIKATEĽSKEJ ČINNOSTI

6.1. Hlavné aktivity

6.1.1. Opis a kľúčové faktory týkajúce sa charakteru operácií emitenta a jeho hlavných aktivít s uvedením hlavných kategórií predávaných produktov a/alebo poskytovaných služieb za každý finančný rok za obdobie, na ktoré sa vzťahujú historické finančné informácie;

6.1.2. uvedenie všetkých významných nových produktov a/alebo služieb, ktoré boli zavedené a, v rozsahu, do ktorého bol vývoj nových produktov alebo služieb verejne odhalený, uvedenie stavu vývoja.

6.2. Hlavné trhy Opis hlavných trhov, na ktorých emitent konkuruje, vrátane rozpisu celkových príjmov podľa kategórií aktivít a zemepisných trhov pre každý finančný rok za obdobie pokryté historickými finančnými informáciami;

6.3. Ak boli informácie, uvedené podľa bodov 6.1 a 6.2., ovplyvnené výnimočnými faktormi, uvedie sa táto skutočnosť.

6.4. Ak je to pre podnikateľskú činnosť alebo ziskovosť emitenta podstatné, uvedú sa sumárne informácie, týkajúce sa miery závislosti emitenta, o patentoch alebo licenciách, priemyselných, obchodných alebo finančných kontraktoch alebo o nových výrobných procesoch.

6.5. Východisko pre všetky vyhlásenia emitenta, ktoré sa týkajú jeho konkurenčnej pozície.

7. ORGANIZACNA STRUKTURA

7.1. Ak je emitent súčasťou skupiny, stručný opis skupiny a pozície emitenta v tejto skupine.

7.2. Zoznam významných dcérskych spoločností emitenta, vrátane názvu, krajiny registrácie alebo trvalého pobytu, podielu vlastníckej kapitálovej účasti a, ak je rozdielny, podielu držaných hlasovacích práv.

8. MAJETOK, VÝROBNE ZAVODY A ZARIADENIA

8.1. Informácie týkajúce sa všetkých existujúcich alebo plánovaných významných hmotných fixných aktív, vrátane prenajatých nehnuteľností a všetkých hlavných bremien (hypoték).

8.2. Opis všetkých environmentálnych záležitostí, ktoré by mohli ovplyvniť využívanie hmotných fixných aktív zo strany emitenta.

9. PREHĽAD O ĆINNOSTI A FINANČNÝ PREHĹAD

9.1. Finančný stav Ak to nie je uvedené na inom mieste v prospekte, uvedie sa opis finančnej situácie emitenta, zmien finančného stavu a výsledkov operácií pre každý rok a za prechodné obdobie, za ktoré sa vyžadujú historické finančné informácie vrátane príčin podstatných zmien z roka na rok vo finančných informáciách do tej miery aká je nevyhnutná na pochopenie podnikateľskej činnosti emitenta ako celku.

9.2. Výsledky činnosti

9.2.1. Informácie, ktoré sa týkajú významných faktorov, vrátane nezvyčajných alebo nie častých udalostí alebo nového pokroku, ktoré podstatne ovplyvňujú príjmy emitenta z činností, s uvedením miery, do akej bol príjem takýmto spôsobom ovplyvnený.

9.2.2. Ak účtovné závierky odhalili podstatné zmeny v netto predajoch alebo príjmoch, uvedie sa podrobné vysvetlenie dôvodov takýchto zmien.

9.2.3. Informácie, ktoré sa týkajú všetkých vládnych, hospodárskych, fiškálnych, menových alebo politických opatrení alebo faktorov, ktoré podstatne ovplyvnili alebo mohli podstatne ovplyvniť, či už priamo alebo nepriamo, činnosť emitenta.

10. KAPITÁLOVÉ ZDROJE

10.1. Informácie, ktoré sa týkajú kapitálových zdrojov emitenta (krátkodobé aj dlhodobé).

10.2. Vysvetlenie pôvodu a objemov a podrobný opis peňažných tokov emitenta.

10.3. Informácie o požiadavkách na pôžičky a o štruktúre financovania emitenta.

10.4. Informácie týkajúce sa akýchkoľvek obmedzení používania kapitálových zdrojov, ktoré podstatne ovplyvnili alebo mohli podstatne ovplyvniť, či už priamo alebo nepriamo, činnosť emitenta

10.5. Informácie týkajúce sa predpokladaných zdrojov finančných prostriedkov, potrebných na splnenie záväzkov uvedených v bodoch 5.2.3. a 8.1.

11. VÝSKUM A VÝVOJ, PATENTY A LICENCIE Ak je to rozhodujúce, poskytne sa opis výskumných a vývojových politík emitenta za každý finančný rok za obdobie, zabezpečené historickými finančnými informáciami, vrátane čiastky, vynaloženej na výskumné a vývojové aktivity, sponzorované emitentom.

12. INFORMÁCIE O TRENDE

12.1. Najvýznamnejšie najnovšie trendy v oblasti výroby, predaja a skladových zásob, a nákladov a predajných cien od konca posledného finančného roka až do dátumu prospektu.

12.2. Informácie o všetkých známych trendoch, neistotách, nárokoch, záväzkoch alebo udalostiach, o ktorých je reálne pravdepodobné, že budú mať podstatný vplyv na perspektívu emitenta aspoň počas bežného finančného roka.

13. PROGNÓZY ALEBO ODHADY ZISKU Ak sa emitent rozhodne zahrnúť prognózu zisku alebo odhad zisku , tak registračný dokument musí obsahovať informácie, uvedené v bodoch 13.1. a 13.2.

13.1. Vyhlásenie s uvedením základných predpokladov, na základe ktorých emitent vypracoval svoju prognózu alebo odhad. Musí sa jasne rozlišovať medzi predpokladmi o faktoroch, ktoré členovia správnych, riadiacich alebo dozorných orgánov môžu ovplyvniť a predpokladmi o faktoroch ktoré sú výlučne mimo vplyvu členov správnych, riadiacich alebo dozorných orgánov; predpoklady musia byť ľahko porozumiteľné pre investorov, musia byť špecifické a presné a nesmú sa týkať celkovej presnosti odhadov, ktoré boli základom prognózy.

13.2. Správa, vypracovaná nezávislými účtovníkmi alebo audítormi, v ktorej sa uvádza, že podľa názoru nezávislých účtovníkov alebo audítorov bola prognóza alebo odhad riadne zostavená na uvedenom základe a že účtovný základ, použitý pre prognózu alebo odhad zisku, je v súlade s účtovnými postupmi emitenta.

13.3. Prognóza alebo odhad zisku sa musia vypracovať na základe ktorý je porovnateľný s historickými finančnými informáciami.

13.4. Ak bola v prospekte uverejnená prognóza zisku, ktorá je ešte stále nenaplnená , tak potom sa priloží vyhlásenie s uvedením, či je alebo nie je táto prognóza ešte stále správna tak ako v čase prospektu, a vysvetlenie, prečo v tomto prípade táto prognóza už neplatí, ak nastala táto skutočnosť.

14. SPRÁVNE, RIADIACE A DOZORNÉ ORGÁNY A VRCHOLOVÉ VEDENIE

14.1. Mená, obchodné adresy a funkcie u emitenta nasledovných osôb a uvedenie hlavných aktivít nimi vykonávaných mimo tohto emitenta, ak sú tieto aktivity vzhľadom na daného emitenta významné: a) členovia správnych, riadiacich alebo dozorných orgánov; b) spoločníci s neobmedzeným ručením, v prípade spoločnosti s ručením obmedzeným spoločníci na základnom imaní; c) zakladatelia, ak bol emitent založený pred menej ako pred piatimi rokmi; d) každý riadiaci pracovník, ktorý je dôležitý pri potvrdení toho, že emitent má primerané odborné znalosti a skúsenosti pre riadenie podnikateľskej činnosti emitenta. Druh akéhokoľvek príbuzenského vzťahu medzi týmito osobami V prípade každého člena správnych, riadiacich alebo dozorných orgánov emitenta a každej osoby, uvedenej v bodoch b) a d) prvého pododseku, podrobné údaje o príslušných riadiacich znalostiach a skúsenostiach takejto osoby a tieto informácie: a) názvy všetkých akciových spoločností a obchodných spoločností, v ktorých takáto osoba bola členom správnych, riadiacich alebo dozorných orgánov alebo spoločníkom kedykoľvek počas predchádzajúcich piatich rokov, pričom sa musí uviesť, či táto osoba je alebo nie je členom správnych, riadiacich alebo dozorných orgánov alebo spoločníkom. Nie je potrebné uviesť všetky dcérske spoločnosti emitenta v ktorých je daná osoba taktiež členom správnych, riadiacich alebo dozorných orgánov; b) všetky odsúdenia týkajúce sa podvodných priestupkov aspoň za predchádzajúcich päť rokov; c) podrobné údaje o všetkých konkurzných konaniach, nútených správach alebo likvidáciách, s ktorými bola osoba, opísaná v bodoch a) a d) prvého pododseku, konajúca v ktorejkoľvek z funkcií, uvedených v bodoch a) a d) prvého pododseku, spojená aspoň za predchádzajúcich päť rokov; d) podrobné údaje o každom úradnom verejnom obvinení a/alebo sankciách takejto osoby zo strany štatutárnych alebo regulačných orgánov (vrátane určených profesijných orgánov) a či takáto osoba bola niekedy súdom vyhlásená za neschopnú konať ako člen správnych, riadiacich alebo dozorných orgánov emitenta alebo konať v oblasti riadenia alebo vedenia akejkoľvek záležitosti emitenta aspoň za päť predchádzajúcich rokov. Ak takéto informácie nie je potrebné uvádzať, musí vydať vyhlásenie v tomto zmysle.

14.2. Konflikty záujmov riadiacich, správnych a kontrolných orgánov a vrcholového vedenia Musia byť jasne uvedené potenciálne konflikty záujmov medzi povinnosťami voči emitentovi osôb uvedených v bode 14.1 a ich súkromnými záujmami a/alebo inými povinnosťami. Ak takéto konflikty neexistujú, musí vydať vyhlásenie v tomto zmysle. Každé dojednanie alebo porozumenie s hlavnými akcionármi, zákazníkmi , dodávateľmi alebo inými, na základe ktorých bola ktorákoľvek osoba uvedená v bode 14.1 vybraná za člena správnych, riadiacich alebo dozorných orgánov alebo za člena vrcholového vedenia.

15. ODMEŇOVANIE A VÝHODY Pokiaľ ide o posledný ukončený finančný rok pre tie osoby ktoré sú uvedené v bodoch a) a d) prvého pododseku bodu 14.1:

15.1. Výška vyplatenej odmeny (vrátane každej podmienenej alebo odloženej náhrady), a dobrovoľné výhody, ktoré poskytne takýmto osobám emitent a jeho dcérske spoločnosti za služby, poskytnuté vo všetkých funkciách emitentovi a jeho dcérskym spoločnostiam zo strany ktorejkoľvek osoby. Tieto informácie musia byť poskytnuté na individuálnom základe, pokiaľ sa individuálne odhalenie nevyžaduje v domovskej krajine emitenta a pokiaľ nie sú inak verejne odhalené samotným emitentom.

15.2. Celkové čiastky, rezervované alebo akumulované emitentom alebo jeho dcérskymi spoločnosťami na zabezpečenie penzijných, dôchodkových alebo podobných príspevkov.

16. POSTUPY ORGÁNOV Vzhľadom na posledný ukončený finančný rok emitenta, a pokiaľ nie je stanovené inak, čo sa týka osôb uvedených v bode a) prvého pododseku 14.1.:

16.1. Dátum uplynutia súčasného funkčného obdobia, ak prichádza do úvahy, a obdobie, počas ktorého daná osoba pracovala v danej funkcii.

16.2. Informácie o pracovných zmluvách členov správnych, riadiacich alebo dozorných orgánov s emitentom alebo s ktoroukoľvek z jeho dcérskych spoločností poskytujúcich výhody pri ukončení zamestnania, alebo príslušné negatívne vyhlásenie.

16.3. Informácie o revíznom výbore a výbore pre odmeňovanie emitenta, vrátane mien členov výboru a sumarizácie súpisu podkladov, na základe ktorých výbor pracuje.

16.4. Vyhlásenie, či emitent dodržiava alebo nedodržiava režim (režimy) riadenia podnikov v svojej krajine registrácie. V prípade ak emitent takýto režim nedodržiava, tak sa musí priložiť vyhlásenie v tomto zmysle spolu s vysvetlením skutočnosti prečo emitent nedodržiava takýto režim.

17. ZAMESTNANCI

17.1. Buď počet zamestnancov na konci obdobia alebo priemer za každý finančný rok počas obdobia pokrytého historickými finančnými informáciami až do dátumu prospektu (a zmeny v takýchto počtoch, ak sú podstatné ) a, ak je to možné a dôležité, tak rozpis zamestnaných osôb podľa hlavných kategórií činnosti a zemepisnej lokality. Ak emitent zamestnáva značný počet zamestnancov na čas určitý, tak sa zahrnie aj údaj o počte zamestnancov na čas určitý v priemere počas posledného finančného roku.

17.2. Držby akcií a akciové opcie Vzhľadom na každú osobu uvedenú v bodoch a) a b) prvého pododseku bodu 14.1. poskytnú sa informácie o ich vlastníctve akcií emitenta a všetkých opciách na akcie emitenta k najaktuálnejšiemu možnému dátumu.

17.3. Opis všetkých mechanizmov zainteresovania zamestnancov na kapitále emitenta.

18. HLAVNÍ AKCIONÁRI

18.1. Pokiaľ je to emitentovi známe, meno každej osoby inej ako člena správnych, riadiacich alebo dozorných orgánov, ktorá má priamo alebo nepriamo podiel na základnom imaní emitenta alebo na hlasovacích právach, ktorý sa dá úradne oznámiť podľa vnútroštátneho práva emitenta, spolu s výškou podielu každej predmetnej osoby alebo, v prípade, že takéto osoby neexistujú, tak príslušné negatívne vyhlásenie.

18.2. Či hlavní akcionári emitenta majú rozdielne hlasovacie práva, alebo príslušné negatívne vyhlásenie.

18.3. Do takej miery, do akej je to emitentovi známe, sa uvedie či je emitent priamo alebo nepriamo vlastnený alebo ovládaný a kým a popíše sa charakter takejto kontroly a popíšu sa prijaté opatrenia na zabezpečenie toho, aby takáto kontrola nebola zneužívaná.

18.4. Popis všetkých mechanizmov, známych emitentovi, ktorých uplatňovanie môže mať v neskoršom čase za následok zmenu ovládania emitenta.

19. TRANSAKCIE SO SPRIAZNENOU STRANOU Podrobné údaje o transakciách spriaznenej strany (čo sú na tieto účely transakcie, uvedené v normách, prijatých podľa nariadenia (ES) č.1606/2002), ktoré emitent realizoval počas obdobia pokrytého historickými finančnými informáciami a až do dátumu registračného dokumentu, musia byť odhalené v súlade s príslušným štandardom, prijatým podľa nariadenia (ES) č. 1606/2002, pokiaľ je uplatniteľný. Ak sa takéto štandardy nevzťahujú na emitenta, tak sa musia odhaliť tieto informácie: (a) charakter a rozsah všetkých transakcií, ktoré sú – ako jediná transakcia alebo vo svojej celistvosti – podstatné pre emitenta. Pokiaľ takéto transakcie spriaznenej strany nie sú realizované pri trhových cenách, potom musí byť uvedené vysvetlenie prečo takéto transakcie neboli realizované za trhovú cenu. V prípade nesplatených pôžičiek, vrátane garancií akéhokoľvek druhu, sa uvedie nezaplatená čiastka; (b) čiastka alebo percento, do výšky ktorého transakcie spriaznenej strany tvoria časť obratu emitenta.

20. FINANČNÉ INFORMÁCIE TÝKAJÚCE SA AKTÍV A PASÍV, FINANČNEJ SITUÁCIE A ZISKOV A STRÁT EMITENTA

20.1. Historické finančné informácie Historické finančné informácie, podrobené auditu, pokrývajúce posledné tri finančné roky (alebo také kratšie obdobie, v ktorom bol emitent činný), a audítorská správa za každý rok. ►M2 Ak emitent zmenil svoj účtovný referenčný dátum počas obdobia, za ktoré sa vyžadujú historické finančné informácie, auditované historické informácie musia pokrývať aspoň 36 mesiacov alebo celé obdobie, počas ktorého emitent prevádzkoval činnosť, podľa toho, ktoré obdobie je kratšie. ◄ Takéto finančné informácie musia byť vypracované v súlade s nariadením (ES) č. 1606/2002, alebo ak nie je uplatniteľné, tak v súlade s vnútroštátnymi účtovnými štandardmi členského štátu pre emitentov zo Spoločenstva. V prípade emitentov z tretej krajiny musia byť takéto finančné informácie vypracované v súlade s medzinárodnými účtovnými štandardmi, prijatými podľa postupu, uvedeného článku 3 nariadenia (ES) č. 1606/2002, alebo v súlade s vnútroštátnymi účtovnými štandardmi tretej krajiny, rovnocennými s týmito štandardmi. Pokiaľ takéto finančné informácie nie sú rovnocenné s uvedenými štandardmi, tak musia byť predložené vo forme preformulovaných účtovných závierok. Historické finančné informácie za posledné dva roky, ktoré boli podrobené auditu, musia byť uvedené a vypracované v podobe, ktorá je v súlade s formou, ktorá bude prijatá v najbližších uverejnených ročných účtovných závierok emitenta so zreteľom na účtovné štandardy a postupy a právne predpisy, uplatniteľné na takéto ročné účtovné závierky. Ak emitent vykonával činnosť vo svojej súčasnej oblasti hospodárskej činnosti menej ako jeden rok, tak auditu podrobené historické finančné informácie pokrývajúce takéto obdobie musia byť vypracované v súlade so štandardmi, uplatniteľnými na výročné účtovné závierky podľa nariadenia (ES) č. 1606/2002, alebo ak toto nie uplatniteľné, tak v súlade s vnútroštátnymi účtovnými štandardmi členského štátu, v ktorom je emitent pokladaný za emitenta zo Spoločenstva. V prípade emitentov z tretej krajiny musia byť historické finančné informácie vypracované podľa medzinárodných účtovných štandardov, prijatých v súlade s postupom uvedeným v článku 3 nariadenia (ES) č. 1606/2002 alebo v súlade s vnútroštátnymi účtovnými štandardmi tretej krajiny, rovnocennými s uvedenými štandardmi. Tieto historické finančné informácie musia byť podrobené auditu.

Ak sa audítované finančné informácie vypracovávajú v súlade s vnútroštátnymi účtovnými štandardmi, finančné informácie, požadované na základe tejto položky musia obsahovať aspoň: a) súvahu; b) výkaz ziskov a strát; c) výkaz s uvedením buď všetkých zmien na základnom imaní, alebo zmien na základnom imaní iných ako sú tie, ktoré vznikli v dôsledku kapitálových transakcií s vlastníkmi a rozdelení vlastníkom; d) výkaz peňažného (hotovostného) toku; e) účtovné postupy a vysvetľujúce poznámky. Historické ročné finančné informácie musia byť nezávisle kontrolované alebo sa musí o nich podať hlásenie v tom zmysle, či na účely prospektu poskytujú verný a pravdivý obraz v súlade s audítorskými štandardmi, uplatniteľnými v danom členskom štáte alebo v súlade s rovnocenným štandardom.

20.1. bis Tento odsek sa môže používať iba na emisie vkladových potvrdeniek s jednotkovou nominálnou hodnotou aspoň50 000 EUR. Historické finančné informácie, podrobené auditu, pokrývajúce posledné 3 finančné roky (alebo také kratšie obdobie, v ktorom bol emitent činný), a audítorská správa za každý rok. ►M2 Ak emitent zmenil svoj účtovný referenčný dátum počas obdobia, za ktoré sa vyžadujú historické finančné informácie, auditované historické informácie musia pokrývať aspoň 36 mesiacov alebo celé obdobie, počas ktorého emitent prevádzkoval činnosť, podľa toho, ktoré obdobie je kratšie. ◄ Takéto finančné informácie musia byť vypracované v súlade s nariadením (ES) č. 1606/2002, alebo ak nie je uplatniteľné, tak v súlade s vnútroštátnymi účtovnými štandardmi členského štátu pre emitentov zo Spoločenstva. V prípade emitentov z tretej krajiny musia byť takéto finančné informácie vypracované v súlade s medzinárodnými účtovnými štandardmi, prijatými podľa postupu uvedeného článku 3 nariadenia (ES) č. 1606/2002 alebo v súlade s vnútroštátnymi účtovnými štandardmi tretej krajiny, rovnocennými s týmito štandardmi. V opačnom prípade musia byť do prospektu zahrnuté tieto informácie: a) zreteľné vyhlásenie že finančné informácie, obsiahnuté v registračnom dokumente, neboli vypracované v súlade s medzinárodnými účtovnými štandardmi, prijatými podľa postupu uvedeného v článku 3 nariadenia (ES) č. 1606/2002, a že vo finančných informáciách sa môžu nachádzať rozhodujúce rozdiely, pokiaľ by bolo nariadenie (ES) č. 1606/2002 uplatnené na historické finančné informácie; b) bezprostredne po historických finančných informáciách podrobný opis rozdielov medzi medzinárodnými účtovnými štandardmi, prijatými podľa postupu, uvedeného v článku 3 nariadenia (ES) č. 1606/2002 a účtovnými zásadami, prijatými emitentom pri vypracovaní svojich ročných účtovných závierok. Historické finančné informácie za dva posledné dva roky, podrobené auditu, musia byť uvedené a vypracované v podobe, ktorá je v súlade s formou, ktorá bude prijatá v najbližších uverejnených ročných účtovných závierkach emitenta so zreteľom na účtovné štandardy a postupy a právne predpisy uplatniteľné na takéto ročné účtovné závierky. Ak sa audítované finančné informácie vypracovávajú v súlade s vnútroštátnymi účtovnými štandardmi, finančné informácie, požadované na základe tejto položky, musia obsahovať aspoň: a) súvahu; b) výkaz ziskov a strát; c) vyhlásenie s uvedením buď všetkých zmien na základnom imaní, alebo iných zmien na základnom imaní ako sú tie, ktoré vyplývajú z kapitálových transakcií s vlastníkmi a z rozdelení vlastníkom; d) vyúčtovanie hotovostného toku; e) účtovné postupy a vysvetľujúce poznámky. Historické ročné finančné informácie musia byť podrobené auditu nezávisle alebo sa musí o nich podať hlásenie v tom zmysle, či na účely prospektu poskytujú verný a pravdivý obraz v súlade s audítorskými štandardmi, uplatniteľnými v danom členskom štáte alebo v súlade s rovnocenným štandardom. V opačnom prípade musia byť do prospektu zahrnuté tieto informácie: a) zreteľné vyhlásenie v ktorom bude uvedené ktoré audítorské štandardy boli použité; b) vysvetlenie všetkých významných odchýlok od medzinárodných audítorských štandardov .

20.2. Účtovné závierky Ak emitent zostavuje vlastné aj konsolidované ročné účtovné závierky, do registračného dokumente sa zahrnú aspoň konsolidované ročné účtovné závierky.

20.3. Audit historických ročných finančných informácií

20.3.1. Vyhlásenie, že historické finančné informácie boli podrobené auditu. Ak audítorské správy o historických finančných informáciách boli zákonnými audítormi zamietnuté alebo ak obsahujú výhrady alebo vzdania sa nároku, tak takéto zamietnutie alebo takéto výhrady alebo vzdania sa nároku musia byť uvedené v plnom rozsahu a zdôvodnené.

20.3.2. Označenie ostatných informácií v prospekte, ktoré boli kontrolované audítormi.

20.3.3. V prípade, že finančné údaje v prospekte nie sú vybrané z kontrolovaných účtovných závierok emitenta, uvedie sa zdroj údajov a vyhlásenie, že údaje neboli podrobené auditu.

20.4. Vek najnovších finančných informácií

20.4.1. Prekontrolované finančné informácie nesmú byť staršie ako: a) 18 mesiacov od dátumu prospektu, ak emitent zahrnie do prospektu prekontrolované predbežné účtovné závierky, b) 15 mesiacov od dátumu prospektu, ak emitent zahrnie do prospektu neprekontrolované predbežné účtovné závierky.

20.5. Predbežné a ostatné finančné informácie

20.5.1. Ak emitent uverejňoval finančné informácie v štvrťročných alebo polročných intervaloch od dátumu svojich posledných účtovných závierok, podrobených auditu, tak tieto musia byť zahrnuté do prospektu. Ak boli štvrťročné alebo polročné finančné informácie preskúmané alebo podrobené auditu, tak musí byť zaradená audítorská správa alebo správa o preskúmaní. Ak štvrťročné alebo polročné finančné informácie neboli podrobené auditu alebo neboli preskúmané, táto skutočnosť sa musí uviesť.

20.5.2. Ak je prospekt starší ako deväť mesiacov po ukončení posledného kontrolovaného finančného roka, musí obsahovať predbežné finančné informácie, ktoré môžu byť neprekontrolované (v takomto prípade musí byť táto skutočnosť uvedená), pokrývajúce aspoň prvých šesť mesiacov finančného roka. Predbežné finančné informácie musia obsahovať komparatívne výkazy za rovnaké obdobie predchádzajúceho finančného roka, s výnimkou prípadov, keď požiadavka na komparatívne informácie zo súvahy môže byť uspokojená uvedením koncoročnej súvahy.

20.6. Dividendová politika Popis postupov emitenta pre rozdeľovanie dividend a akýchkoľvek ich reštrikcií.

20.6.1. Výška dividend na jednu akciu za každý finančný rok obdobia pokrytého historickými finančnými informáciami, v prípade zmeny počtu akcií emitenta upraviť tak, aby bolo možné údaje porovnať.

20.7. Súdne a arbitrážne konania Informácie o všetkých vládnych, súdnych alebo arbitrážnych konaniach (vrátane všetkých takých konaní, ktoré sú doteraz prerokúvané alebo ktoré hrozia a ktorých si je emitent vedomý), počas obdobia vzťahujúceho sa aspoň na predchádzajúcich 12 mesiacov, ktoré mohli mať alebo mali v nedávnej minulosti významný vplyv na finančnú situáciu alebo ziskovosť emitenta a/alebo skupiny, alebo sa uvedie príslušné negatívne vyhlásenie.

20.8. Významná zmena finančnej alebo obchodnej situácie emitenta Popis každej významnej zmeny finančnej alebo obchodnej situácie skupiny, ku ktorej došlo od konca posledného finančného obdobia, za ktoré boli uverejnené buď auditu podrobené finančné informácie alebo predbežné finančné informácie, alebo sa uvedie príslušné negatívne vyhlásenie.

21. DODATOČNÉ INFORMÁCIE

21.1. Akciový kapitál K dátumu najnovšej súvahy musia byť do historických finančných informácií zahrnuté tieto informácie:

21.1.1. Výška vydaného kapitálu, a pre každú triedu akciového kapitálu: a) počet schválených akcií; b) počet vydaných akcií a v plnom rozsahu splatených a vydaných, ale nesplatených v plnom rozsahu; c) nominálna hodnota na jednu akciu alebo skutočnosť, že akcie nemajú žiadnu nominálnu hodnotu; d) porovnanie počtu akcií v obehu na začiatku a na konci roka. Ak viac ako 10 % základného imania bolo splatené aktívami inými ako je hotovosť, počas obdobia pokrytého historickými finančnými informáciami, táto skutočnosť sa uvedie.

21.1.2. Ak existujú akcie, ktoré nereprezentujú základné imanie, uvedie sa počet a hlavné charakteristiky takýchto akcií.

21.1.3. Počet, účtovná hodnota a nominálna hodnota akcií emitenta, držaných emitentom alebo v mene emitenta samotného alebo dcérskymi spoločnosťami emitenta.

21.1.4. Množstvo všetkých konvertibilných cenných papierov, vymeniteľných cenných papierov alebo cenných papierov s warantami, s uvedením podmienok, ktorými sa riadia a postupov konverzie, výmeny alebo upisovania.

21.1.5. Informácie a podmienky v súvislosti so všetkými nadobúdacími právami a/alebo záväzkami na schválené, ale nevydané základné imanie, alebo na záväzok zvýšiť základné imanie.

21.1.6. Informácie o akomkoľvek kapitále ktoréhokoľvek člena skupiny, ktorý sa podľa opcie alebo podmienečne alebo bezpodmienečne odsúhlasenej opcie prevedie a podrobné údaje o takýchto opciách, vrátane osôb, ktorých sa takéto opcie týkajú.

21.1.7. História akciového kapitálu, so zdôraznením informácií o všetkých zmenách pre obdobie pokryté historickými finančnými informáciami.

21.2. Zakladateľská zmluva a stanovy

21.2.1. Popis cieľov a zámerov emitenta a kde ich možno nájsť v zakladateľskej zmluve a v stanovách.

21.2.2. Sumarizácia všetkých ustanovení stanov, štatútov alebo zakladateľskej listiny, alebo interných predpisov emitenta vzhľadom na členov správnych, riadiacich alebo dozorných orgánov.

21.2.3. Popis práv, preferencií a obmedzení, spojených s každou triedou existujúcich akcií.

21.2.4. Popis úkonu, potrebného na zmenu práv vlastníkov akcií, s uvedením kde sú podmienky nad rámec vyžadovaný zákonom.

21.2.5. Popis podmienok, ktorými sa riadi spôsob zvolávania výročných valných zhromaždení a mimoriadnych valných zhromaždení akcionárov, vrátane podmienok vstupu.

21.2.6. Stručný popis každého ustanovenia stanov, zákonov, charty alebo podzákonných právnych predpisov, ktoré majú účinok oneskorenia, odkladu, alebo zabránenia zmene v ovládaní emitenta.

21.2.7. Uvedenie ustanovení stanov akciovej spoločnosti, štatútov alebo zakladateľskej listiny alebo interných predpisov, pokiaľ existujú, ktorými sa riadi prah vlastníctva pri prekročení ktorého musí byť vlastníctvo akcionára zverejnené.

21.2.8. Popis podmienok uložených zakladateľskou zmluvou a stanovami, štatútmi alebo zakladateľskou listinou alebo internými predpismi, ktorými sa riadia zmeny základného imania, pokiaľ sú takéto podmienky prísnejšie ako vyžaduje zákon.

22. VÝZNAMNÉ ZMLUVY Sumarizácia každej významnej zmluvy okrem zmlúv, ktoré boli uzatvorené pri zvyčajnom výkone obchodnej činnosti, ktorých je emitent alebo ktorýkoľvek člen skupiny stranou za dva roky bezprostredne predchádzajúce uverejneniu prospektu. Sumarizácia akejkoľvek inej zmluvy (ktorá nie je zmluvou uzatvorenou pri obvykolom výkone obchodnej činnosti) uzatvorenej ktorýmkoľvek členom skupiny ktorá obsahuje akékoľvek ustanovenie na základe ktorého má ktorýkoľvek člen skupiny záväzok alebo oprávnenie ktoré je pre skupinu podstatné k dátumu prospektu.

23. INFORMÁCIE TRETEJ STRANY A VYHLÁSENIE ZNALCOV A DEKLARÁCIE ZÁUJMU

23.1. Ak vyhlásenie alebo správa, pripisovaná určitej osobe ako znalcovi, je zahrnutá do prospektu, uvedie sa meno tejto osoby, obchodná adresa, oprávnenie spôsobilosti a hlavné záujmy u emitenta, pokiaľ nejaké existujú. Ak bola správa vypracovaná na základe žiadosti emitenta, tak vyhlásenie v tom zmysle, že takéto vyhlásenie alebo správa je zahrnutá vo forme a v kontexte v akom je zahrnutá so súhlasom osoby ktorá autorizovala obsah danej časti prospektu.

23.2. Ak sa informácie získali od tretej strany, poskytne sa potvrdenie o tom, že tieto informácie boli správne reprodukované a že do tej miery, do akej si je emitent vedomý a je schopný zistiť z informácií, uverejnených touto treťou stranou, neboli opomenuté skutočnosti, ktoré by spôsobili, že reprodukované informácie budú nesprávne alebo zavádzajúce. Okrem toho emitent musí označiť zdroj (zdroje) informácií.

24. DOKUMENTY NA NAHLIADNUTIE Vyhlásenie o tom, že počas platnosti kótovacieho prospektu je možné prípadne prezrieť si tieto dokumenty (alebo ich kópie): a) zakladateľská zmluva a stanovy emitenta; b) všetky správy, listiny a ostatné dokumenty, historické finančné informácie, hodnotenia a stanoviská vypracované znalcom na žiadosť emitenta, ktorých akákoľvek časť je zahrnutá do prospektu alebo na ktorú sa v prospekte odkazuje; c) historické finančné informácie emitenta alebo, v prípade skupiny, historické finančné informácie o záväzkoch emitenta a jeho dcérskych podnikov za každý z dvoch finančných rokov, predchádzajúcich uverejneniu prospektu. Uvedenie informácie o tom, kde si je možné dokumenty na nahliadnutie prezrieť vo fyzickej alebo v elektronickej podobe.

25. INFORMÁCIE O ÚČASTI

25.1. Informácie týkajúce sa podnikov, v ktorých má emitent účasť na základnom imaní, u ktorej je pravdepodobné, že bude mať významný vplyv na posúdenie jeho vlastných aktív a pasív, finančnej situácie alebo ziskov a strát.

26. INFORMÁCIE O EMITENTOVI VKLADOVÝCH POTVRDENIEK

26.1. Názov, sídlo a hlavná administratívna prevádzkáreň, ak je iná ako sídlo.

26.2. Dátum registrácie a životnosť emitenta, pokiaľ nie je neurčitá.

26.3. Právne predpisy, na základe ktorých emitent vykonáva svoju činnosť a právna forma, ktorú na základe týcht o právnych predpisov prijal.

27. INFORMÁCIE O PODKLADOVÝCH AKCIÁCH

27.1. Opis druhu a triedy podkladových akcií, vrátane ISIN (Medzinárodné identifikačné číslo cenného papiera) alebo iného takéhoto identifikačného bezpečnostného kódu.

27.2. Právne predpisy, na základe ktorých boli podkladové akcie vystavené.

27.3. Uviesť, či ide o podkladové akcie na meno alebo o relevantné akcie na doručiteľa a či ide o listinné podkladové akcie alebo o zaknihované podkladové akcie. V posledne uvedenom prípade meno a adresa subjektu, zodpovedného za vedenie záznamov.

27.4. Mena podkladových akcií

27.5. Popis práv, vrátane ich akýchkoľvek obmedzení, spojených s podkladovými akciami a postup vykonávania takýchto práv.

27.6. Práva na dividendy: a) stanovený dátum (dátumy), kedy oprávnenie vznikne, b) lehota, po ktorej oprávnenie na dividendu uplynie a uvedenie osoby, v prospech ktorej uplynutie nastane, c) obmedzenia dividendy a postupy v prípade majiteľov bez trvalého pobytu, d) sadzba dividendy alebo spôsob jej výpočtu, periodicita a kumulatívny alebo nekumulatívny charakter platieb.

27.7. Hlasovacie práva. Predkupné práva v prípade ponúk na upisovanie cenných papierov tej istej triedy. Právo podieľať sa na ziskoch emitenta. Právo podieľať sa na akomkoľvek zostatku v prípade likvidácie. Umorovacie opatrenia. Konverzné opatrenia.

27.8. Dátum emisie podkladových akcií, ak boli podkladové akcie vystavené pre emisiu vkladových potvrdeniek a v čase emisie vkladových potvrdeniek neexistujú.

27.9. Ak sa podkladové akcie vystavujú pre emisiu vkladových potvrdeniek, uvedú sa rozhodnutia, povolenia a schválenia, na základe ktorých boli alebo budú nové podkladové akcie vystavené a/alebo vydané.

27.10. Popis akýchkoľvek obmedzení voľnej prevoditeľnosti podkladových akcií.

27.11. Pokiaľ ide o krajinu sídla emitenta a krajinu (krajiny) v ktorej sa realizuje ponuka alebo sa žiada o prijatie na obchodovanie: (a) informácie o daniach z príjmu z podkladových akcií vyberaných pri zdroji (b) uvedenie, či emitent preberá zodpovednosť za výber daní pri zdroji

27.12. Uvedenie existencie akýchkoľvek ponúk na povinné prevzatie a/alebo predpisov alebo pravidiel na povinný odpredaj a odkúpenie (squeeze-out, sell-out) podkladových akcií.

27.13. Uvedenie verejných ponúk na prevzatie tretími stranami, pokiaľ ide o základné imanie emitenta, ktoré sa vyskytli počas posledného finančného roku a bežného finančného roka. Musia byť uvedené podmienky týkajúce sa ceny a výmeny, pripojené k takýmto ponukám a ich výsledok.

27.14. Dohody o blokácii; — Zúčastnené strany; — Obsah a výnimky z dohody; — Uvedenie doby blokácie.

27.15. Informácie o predávajúcich vlastníkoch akcií, ak nejakí sú

27.15.1. Meno a obchodná adresa osoby alebo subjektu ponúkajúceho podkladové akcie na predaj, druh akejkoľvek funkcie alebo iný rozhodujúci vzťah, ktorý predávajúce osoby mali počas posledných troch rokov s emitentom podkladových akcií alebo s ktorýmkoľvek jeho predchodcom alebo pridruženými osobami.

27.16. ZRIEDENIE

27.16.1. Výška a percento bezprostredného zriedenia vyplývajúceho z ponuky vkladových potvrdeniek.

27.16.2. V prípade ponuky na upisovanie vkladových potvrdeniek existujúcim akcionárom sa uvedie výška a percento bezprostredného zriedenia vtedy, ak neupisujú na novú ponuku vkladových potvrdeniek.

27.17. Ďalšie informácie – tam kde existuje simultánna alebo takmer simultánna ponuka - alebo prijatie na obchodovanie rovnakej triedy podkladových akcií ako sú tie podkladové akcie na ktoré boli vydané vkladové potvrdenky.

27.17.1. Ak sú simultánne alebo takmer simultánne s vystavením vkladových potvrdeniek na ktoré sa žiada o prijatie na regulovaný trh podkladové akcie rovnakej triedy ako sú tie, na ktoré sa vydávajú vkladové potvrdenky, upisované alebo umiestňované súkromne, musia byť uvedené podrobné údaje o charaktere takýchto operácií a o počte a charakteristických vlastnostiach podkladových akcií ktorých sa týkajú.

27.17.2. Uvedú sa všetky regulované trhy alebo rovnocenné trhy, na ktorých sú, podľa vedomostí emitenta vkladových potvrdeniek, podkladové akcie rovnakej triedy ako sú tie, na ktoré sa vydávajú vkladové potvrdenky, ponúkané alebo prijaté na obchodovanie.

27.17.3. Pokiaľ je to emitentovi vkladových potvrdeniek známe, uvedie sa, či hlavní akcionári, členovia správnych, riadiacich alebo dozorných orgánov zamýšľali upisovať v ponuke, alebo či niektorá osoba zamýšľa upisovať viac ako päť percent ponuky.

28. INFORMÁCIE TÝKAJÚCE SA VKLADOVÝCH POTVRDENIEK

28.1. Opis druhu a triedy vkladových potvrdeniek, ponúkaných a/alebo prijímaných na obchodovanie.

28.2. Právne predpisy, na základe ktorých boli vkladové potvrdenky vystavené.

28.3. Uviesť, či ide o vkladové potvrdenky na meno alebo o vkladové potvrdenky na doručiteľa a či ide o listinné vkladové potvrdenky alebo o zaknihované vkladové potvrdenky. V posledne uvedenom prípade meno a adresa subjektu, zodpovedného za vedenie záznamov.

28.4. Mena vkladových potvrdeniek.

28.5. Popis práv spojených s vkladovými potvrdenkami, vrátane všetkých obmedzení týchto práv, spojených s vkladovými potvrdenkami a postup vykonávania takýchto práv.

28.6. Ak sa práva na dividendy, spojené s vkladovými potvrdenkami, líšia od práv dividend, uvedených vzhľadom na podkladové akcie, tak o právach dividend sa uvedú tieto informácie: a) stanovený dátum (dátumy), kedy oprávnenie vznikne, b) lehota, po ktorej oprávnenie na dividendu uplynie a uvedenie osoby, v prospech ktorej uplynutie nastane, c) obmedzenia dividendy a postupy v prípade majiteľov bez trvalého pobytu, d) sadzba dividendy alebo spôsob jej výpočtu, periodicita a kumulatívny alebo nekumulatívny charakter platieb.

28.7. Ak sa hlasovacie práva, spojené s vkladovými potvrdenkami, líšia od hlasovacích práv, uvedených vzhľadom na podkladové akcie, tak o týchto právach sa uvedú tieto informácie: — Hlasovacie práva — Predkupné práva v prípade ponúk na upisovanie cenných papierov tej istej triedy. — Právo podieľať sa na ziskoch emitenta. — Právo podieľať sa na akomkoľvek zisku v prípade likvidácie — Umorovacieopatrenia. — Konverznéopatrenia.

28.8. Opíše sa vykonávanie a benefity vyplývajúce z práv, spojených s podkladovými akciami, najmä hlasovacie práva, podmienky, za ktorých emitent vkladových potvrdeniek môže vykonávať takéto práva, a opatrenia, plánované na získanie pokynov od držiteľov vkladových potvrdeniek – a práva podieľať sa na zisku a na akomkoľvek likvidačnom nadbytku, ktoré neprešli na držiteľa vkladovej potvrdenky.

28.9. Očakávaný dátum emisie vkladových potvrdeniek.

28.10. Opis všetkých obmedzení voľnej prevoditeľnosti vkladových potvrdeniek.

28.11. Pokiaľ ide o krajinu sídla emitenta a krajinu (krajiny) v ktorej sa realizuje ponuka alebo sa žiada o prijatie na obchodovanie: (a) informácie o daniach z príjmu z cenných papierovvyberaných pri zdroji (b) uvedenie, či emitent preberá zodpovednosť za výber daní pri zdroji

28.12. Bankové alebo iné garancie pripojené ku vkladovým potvrdenkám a určené na zabezpečenie záväzkov emitenta.

28.13. Možnosť získania odovzdania vkladových potvrdeniek za pôvodné akcie a postup takéhoto odovzdania.

29. INFORMÁCIE O PODMIENKACH A NÁLEŽITOSTIACH PONUKY VKLADOVÝCH POTVRDENIEK

29.1. Podmienky, štatistické údaje o ponuke, očakávaný harmonogram a požadované kroky pri podávaní žiadostí na ponuku

29.1.1. Celková výška emisie/ponuky, pričom sa rozlišuje medzi cennými papiermi, ponúkanými na predaj a cennými papiermi, ponúkanými na upisovanie; ak výška nie je stanovená, popis mechanizmov a čas oznámenia definitívnej výšky ponuky verejnosti.

29.1.2. Lehota, vrátane akýchkoľvek možných zmien, počas ktorej bude ponuka otvorená a popis postupu pri žiadosti.

29.1.3. Informácia o tom, kedy a za akých okolností sa môže ponuka zrušiť alebo pozastaviť a či môže k zrušeniu dôjsť po začatí obchodovania.

29.1.4. Popis možnosti znížiť upisovanie a spôsob refundovania čiastok navyše zaplatenými zo strany žiadateľov.

29.1.5. Podrobné údaje o minimálnej a/alebo maximálnej výške žiadosti (či už v počte cenných papierov alebo v celkovej čiastke ktorá sa má investovať).

29.1.6. Uvedenie lehoty, počas ktorej môže byť od žiadosti odstúpené, ak sa investorom povolí odstúpiť od ich upisovania.

29.1.7. Spôsob a lehoty na zaplatenie cenných papierov a na doručenie cenných papierov.

29.1.8. Úplný popis spôsobu a času akým sa výsledky ponuky zverejnenia.

29.1.9. Postup uplatňovania akéhokoľvek predkupného práva, prevoditeľnosť práv upisovania a nakladanie s nevykonanými právami upisovania

29.2. Plán distribúcie a prideľovanie

29.2.1. Rôzne kategórie potenciálnych investorov, ktorým sa cenné papiere ponúkajú. Ak sa ponuka realizuje súčasne na trhoch dvoch alebo viacerých krajín a ak bola alebo je rezervovaná pre niektoré z nich časť emisie, uvedie sa každá takáto časť tranže.

29.2.2. Pokiaľ je to emitentovi známe, tak sa uvedie, či hlavní akcionári alebo členovia riadiacich, dozorných alebo správnych orgánov emitenta zamýšľali upisovať v ponuke, alebo či ktorákoľvek osoba zamýšľa upisovať viac ako päť percent ponuky.

29.2.3. Uvedenie predbežného rozdelenia novej emisie:

29.2.3.1. rozdelenie ponuky na časti emisie, vrátane inštitucionálnych, maloobchodných a zamestnaneckých častí emisie a akýchkoľvek iných častí emisie;

29.2.3.2 podmienky, za ktorých sa môže použiťspäťvzatie (claw-back), maximálna výška takéhoto postupného späťvzatia (claw-back) a všetky uplatniteľné minimálne percentá pre jednotlivé časti emisie;

29.2.3.3. spôsob prideľovania, ktorý sa použije pre maloobchodnú alebo zamestnaneckú časť emisie v prípade prevahy záujmu nad ponukou u o tieto časti emisie;

29.2.3.4. popis vopred stanoveného preferenčného režimu, ktorý sa má poskytnúť určitým triedam investorov alebo určitým spriazneným skupinám (vrátane programov pre priateľov a rodiny) pri prideľovaní, percento ponuky rezervovanej pre takýto preferenčný režim a kritérií pre začlenenie takýchto tried alebo skupín;

29.2.3.5. či môže byť režim upisovaní alebo ponúk na upisovanie pri rozdeľovaní stanovený na základe toho, cez ktorú alebo prostredníctvom ktorej firmy sa realizujú;

29.2.3.6. cieľové minimálne pridelenia v rámci maloobchodnej časti emisie, ak existuje;

29.2.3.7. podmienky uzatvorenia ponuky ako aj dátum, ku ktorému môže byť ponuka najskôr uzavretá;

29.2.3.8. či sú alebo či nie sú povolené viacnásobné upisovania, a ak nie sú, ako sa bude zaobchádzať s akýmikoľvek viacnásobnými upisovaniami.

29.2.3.9. postup oznámenia žiadateľom o pridelenom množstve a informácia o tom, či možno začať obchodovanie pred oznámením;

29.2.4. nadmerné prideľovanie a „green shoe“ opcie;

29.2.4.1. existencia a veľkosť akejkoľvek možnosti nadmerného pridelenia a/alebo „green shoe“ opcie;

29.2.4.2. doba existencie možnosti nadmerného pridelenia a/alebo „green shoe“ opcie;

29.2.4.3. všetky podmienky na využitie možností nadmerného pridelenia alebo realizácie „green shoe“ opcie.

29.3. Tvorba cien

29.3.1. Informácia o cene, za ktorú budú cenné papiere ponúkané. Ak cena nie je známa alebo ak neexistuje žiadny stály a/alebo likvidný trh pre cenné papiere, uvedie sa spôsob stanovovania ponukovej ceny, vrátane vyhlásení o tom, kto stanovil kritériá alebo kto je formálne zodpovedný za stanovenie. Inromácia o výške všetkých výdavkov a daní, špecificky účtovaných upisovateľovi alebo kupujúcemu.

29.3.2. Proces odhalenia ponukovej ceny.

29.3.3. Ak existuje alebo by mohla existovať významná nerovnosť medzi verejnou ponukovou cenou a skutočnými hotovostnými nákladmi, pre členov správnych, riadiacich alebo dozorných orgánov alebo pre riadiacich pracovníkov alebo pre pridružené osoby, na cenné papiere, nimi nadobudnuté v rámci transakcií počas posledného roka, alebo na ktorých nadobudnutie majú právo, zahrnie sa porovnanie verejného príspevku v navrhovanej verejnej ponuke so skutočnými hotovostnými príspevkami takýchto osôb.

29.4. Umiestňovanie a upisovanie

29.4.1. Meno a adresa koordinátora (koordinátorov) globálnej ponuky a jednotlivých častí ponuky a, pokiaľ sú známe emitentovi alebo ponúkajúcemu, umiestňovateľov v rôznych krajinách, v ktorých sa ponuka realizuje.

29.4.2. Mená a adresy všetkých platobných agentov a depozitných agentov v každej krajine.

29.4.3. Mená a adresy subjektov, s ktorými bolo dohodnuté upisovanie emisie na základe pevného záväzku a mená a adresy subjektov, s ktorými bolo dohodnuté umiestnenie emisie bez pevného záväzku alebo na základe dojednaní typu „najlepšia snaha“. Označenie podstatných a rozhodujúcich charakteristík dohôd, vrátane kvót. Ak nie je upisovaná celá emisia, vyhlásenie o nekrytej časti. Informácia o celkovej provízii za upisovanie a umiestňovanie.

29.4.4. Kedy bola alebo bude dosiahnutá dohoda o upisovaní.

30. PRIJATIE NA OBCHODOVANIE A DOHODY O OBCHODOVANÍ VKLADOVÝCH POTVRDENIEK

30.1. Informácia o tom, či ponúkané cenné papiere sú alebo budú predmetom žiadosti o prijatie na obchodovanie s cieľom ich distribúcie na regulovanom trhu alebo iných rovnocenných trhoch s označením predmetných trhov. Táto skutočnosť musí byť uvedená bez toho, aby sa tým vytváral dojem, že prijatie na obchodovanie bude v každom prípade schválené. Najskoršie dátumy, ak su známe, ku ktorým budú cenné papiere prijaté na obchodovanie.

30.2. Všetky regulované trhy alebo rovnocenné trhy, na ktorých, na základe vedomostí emitenta, sú cenné papiere rovnakej triedy ako sú cenné papiere, ktoré sa majú ponúknuť alebo prijať na obchodovanie, už prijaté na obchodovanie.

30.3. Ak súčasne alebo skoro súčasne s vystavením cenných papierov, na ktoré sa žiada o prijatie na regulovaný trh, sú cenné papiere rovnakej triedy upisované alebo umiestňované na súkromnej báze alebo ak sú cenné papiere iných tried vystavované na verejné alebo súkromné umiestňovanie, uvedú sa podrobnosti o druhu takýchto operácií a o počte a charakteristikách cenných papierov, ktorých sa to týka.

30.4. Mená a adresy subjektov, ktoré majú pevný záväzok konať ako sprostredkovatelia v sekundárnom obchodovaní, poskytujúcich likviditu prostredníctvom nákupných a predajných cenových ponúk a popis základných podmienok ich dohody.

30.5. Stabilizácia: ak emitent alebo predávajúci akcionár poskytol opciu na nadmerné prideľovanie akcií, alebo ak sa inak navrhuje, aby sa v spojení s ponukou vykonávali činnosti, zamerané na stabilizáciu ceny:

30.6. Skutočnosť, že sa môže vykonať stabilizácia a že neexistuje žiadna záruka, že bude vykonaná a že ju možno kedykoľvek ukončiť.

30.7. Začiatok a koniec lehoty, počas ktorej sa môže uskutočniť stabilizácia.

30.8. Identita manažéra pre proces stabilizácie, pre každú príslušnú jurisdikciu, pokiaľ to nie je známe už v čase uverejnenia.

30.9. Skutočnosť, že stabilizačné transakcie môžu mať za následok trhovú cenu, ktorá je vyššia ako cena, ktorá by inak prevládala.

31. KĽÚČOVÉ INFORMÁCIE O EMISII VKLADOVÝCH POTVRDENIEK

31.1. Dôvody ponuky a použitie výnosov

31.1.1. Dôvody ponuky, tam kde to prichádza do úvahy, odhadovaná netto výška výnosov, rozpísaných na každé základné zamýšľané použitie a uvedené v poradí podľa priority takýchto použití. Ak si je emitent vedomý toho, že predpokladané výnosy nebudú postačovať na financovanie všetkých navrhovaných použití, uvedie sa výška a zdroje ostatných potrebných finančných prostriedkov. Podrobné údaje sa musia uvádzať vzhľadom na použitie výnosov, najmä ak sa výnosy používajú na nadobúdanie aktív, inak ako pri obvyklom výkone obchodnej činnosti, na financovanie ohlásených akvizícií inej firmy alebo na vyrovnanie, zníženie alebo splatenie zadĺženosti.

31.2. Záujmy fyzických a právnických osôb zainteresovaných na emisii/ponuke

31.2.1. Popis akýchkoľvek záujmov, vrátane konfliktných záujmov ktoré sú podstatné z hľadiska emisie/ponuky, s podrobným uvedením zainteresovaných osôb a charakteru záujmov.

31.3. Rizikové faktory

31.3.1. Zreteľné zverejnenie rizikových faktorov, ktoré sú podstatné pre cenné papiere, ponúkané a/alebo prijímané na obchodovanie, s cieľom posúdiť trhové riziko spojené s týmito cennými papiermi v oddieli s názvom „Rizikové faktory.“

32. VÝDAVKY EMISIE/PONUKY VKLADOVÝCH POTVRDENIEK